Serien består av seks episoder: Episode 1: Jarle Andhøy holder "audition" på dekket på Fram. Juell, Ohlsgård og Rasmussen velges til mannskap. De drar sammen til Puerto Rico, der Andhøy har kjøpt en seilbåt som står på skipskirkegården der. Det arbeides med å gjøre båten sjødyktig, og båten blir sjøsatt. Under et fuktig lag ombord truer Fredrik Juell kapteinen på livet. Episode 2: Skipsmøte. Juell blir satt i skrubben som straff for å ha truet kapteinen. Ferden går til Cuba, der Rasmussen foretrekker landlivets gleder og mønstrer av, og Andhøy må ha et sykehusopphold for å ta blindtarmen. På Cuba møter Berserkgjengen Jeffrey Kane, som seiler med båten FUBAR. Deretter går turen videre til New York der David Mercy mønstrer på. I Halifax mister Berserk ytterligere to besetningsmedlemmer. Først blir Rune Olsgaard arrestert, fordi han er Hells Angels-medlem. Deretter blir Fredrik Juell arrestert, mistenkt for det samme. Begge blir utvist fra Canada. Dette fører til at Andhøy og Mercy er igjen alene om bord. Episode 3: Berserk kommer til L'Anse aux Meadows, Leiv Eiriksson sin boplass på New Foundland i Canada. Gisle Bellika Olavsson, som har stått som reserve siden auditionen på Fram, mønstrer på. Berserk seiler videre mot Grønland, forsatt med mannskapsmangel, og får Hvalsøy i sikte. Episode 4: På Hvalsøy venter Juell som mønstrer på igjen. Berserk seiler til Godhavn, der Jeffrey Kane mønstrer på. Det bunkres, og kursen settes mot Sverdrupøyene, som er en nordligere rute enn den Roald Amundsen fulgte da han seilte gjennom Nordvestpassasjen. Episode 5: Berserk når Gåsefjorden, hvor Otto Sverdrup lå innefrosset med Fram. Som den første seilbåt i verden forserer Berserk Helvetesporten, er trangt sund fullt av pakkis. Mannskapet legger turen om Beechey Island, og har en markering ved minnesmerket over Otto Sverdrups Fram-ekspedisjon. På slutten av episoden blir Berserk anropt av kanadisk kystvakt. Andhøy beordrer Juell til å gjemme seg, siden han er utvist fra Canada. Episode 6: Juell og Mercy blir satt igjen på en halvøy med forsyninger for fire dager, da Berserk skal inn til Cambridge Bay etter forsyninger. I Cambridge Bay blir resten av besetningen arrestert, blant annet fordi kanadisk politi har mistanke om at Juell befinner seg om bord. Etter åtte dager velger Andhøy å fortelle myndighetene hvor Juell og Mercy befinner seg, og de blir hentet med helikopter. Alle sammen blir deportert. I episodens siste scene blir Berserk hentet av Kong Neptun i Jarle Andhøys skikkelse.